钦定古今图书集成/明伦汇编/皇极典/第252卷 > 管子 > 四时篇
## 钦定古今图书集成/明伦汇编/皇极典/第252卷 > 管子 > 四时篇

《管子》曰：“刑德者，四时之合也，刑德合于时则生福，诡
则生祸。是故春行冬政则雕，行秋政则霜，行夏政则
燠。是故春三月以甲乙之日发五政：一政曰：论幼孤，
舍有罪；二政曰：赋爵列，授禄位；三政曰：冻解，修沟渎，
复亡人；四政曰：端险阻，修封疆，正千伯；五政曰：无杀
麑夭，无蹇华绝芊。五政苟时，春雨乃来。夏行春政则”
风，行秋政则水，行冬政则落。是故夏三月以丙丁之
日发五政。一政曰：“求有功发劳力者而举之；二政曰：
开久坟，发故屋，辟故窌以假贷；三政曰：‘令禁扇去笠
毋扱免，除急漏田庐；四政曰：‘求有德赐布施于民者
而赏之’’”；五政曰：“令禁罝设禽兽，毋杀飞鸟。”五政苟时，
夏雨乃至也。秋行春政则荣，行夏政则水，行冬政则
耗。是故秋三月以庚辛之日发五政：一政曰：“禁博塞
圉小，辩斗译跽；二政曰：毋见五兵之刃；三政曰：慎旅
农，趣聚收；四政曰：补缺塞坼；五政曰：修墙垣，周门闾。”
五政苟时，五谷皆入。冬行春政则泄，行夏政则雷，行
秋政则旱。是故冬三月以壬癸之日发五政：一政曰：
论孤独，恤长老；二政“曰：善顺阴，修神祀，赋爵禄，授备
位；三政曰：效会计，毋发山川之藏；四政曰：捕奸遁，得
盗贼者有赏。五政曰：禁迁徙，止流民，圉分异。”五政苟
时，冬事不过，所求必得，所恶必伏。是故春凋秋荣，冬
雷，夏有霜雪，此皆气之贼也。刑德易节失次则贼气
遫至，贼气遫至，则国多菑殃。是故圣王务时而寄政
焉，作“教而寄武，作祀而寄德焉”，此三者，圣王所以合
于天地之行也。